
                                                                                                                                        Проект!

ДОГОВОР ЗА ОБЩЕСТВЕНА ПОРЪЧКА 

Днес, ................2018 г., в гр. София, между:

Министерство на вътрешните работи, с адрес гр. София 1000, ул. “6-ти септември” № 29, БУЛСТАТ 000695235, представлявано от Кристина Берчова Николаева, Директор на Институт по психология-МВР, упълномощена от министъра на вътрешните работи със заповед рег. № 8121з-880/06.07.2017 г., да представлява МВР при подписване на договори за изпълнение на проект „Разкажи ми историята – развитие на екипи от експерти за междуинституционално сътрудничество при случаи на деца-жертви или в риск от насилие“, договор №JUST/2015/RDAP/AG/MULT/9748/ 30.12.2016 г., съфинансиран от Програма „Правосъдие и потребители“ на Европейския съюз, наричана по-долу ВЪЗЛОЖИТЕЛ, от една страна 
и

.....................................................................................................................,
със седалище и адрес на управление в .........................................................................., ЕИК .............................., представляван от .............................................., в качеството си на ........................................................................., от друга страна, наричана по-долу ИЗПЪЛНИТЕЛ,
на основание чл. 112 от ЗОП и Заповед № …………. от ……………. 2017 г. на ……………………….., за класиране на участниците и за определяне на изпълнител на обществената поръчка с предмет: Организация на обучителни и информационни събития“ проект „Разкажи ми историята – развитие на екипи от експерти за междуинституционално сътрудничество при случаи на деца-жертви или в риск от насилие“, договор №JUST/2015/RDAP/AG/MULT/9748/30.12.2016 г., съфинансиран от Програма „Правосъдие и потребители“ на Европейския съюз, открита с Решение № ………… от ………………….. 2017 г. на Кристина Берчова Николаева, Директор на Институт по психология-МВР, упълномощена от министъра на вътрешните работи със заповед рег. № 8121з-880/06.07.2017 г., .№ в РОП………………. се сключи настоящият договор за обществена поръчка.
Страните се споразумяха за следното: 

І. ПРЕДМЕТ НА ДОГОВОРА

Чл. 1. (1) С настоящия договор ВЪЗЛОЖИТЕЛЯТ възлага, а ИЗПЪЛНИТЕЛЯТ приема да организира обучителни и информационни събития, в съответствие с Техническата спецификация – Приложение № 1 и Техническото предложение – Приложение № 2, неразделна част от договора.
(2) Предмета на договора по ал.1 включва следните дейности: Дейност 1 «Организация на обучения и супервизии» и Дейност 2: «Организация на информационни събития».
ІІ. СРОК И МЯСТО НА ИЗПЪЛНЕНИЕ

Чл. 2. (1) Настоящият договор влиза в сила от датата на подписването му от двете страни и е със срок до 15.12.2018 г.
(2) Чрез писмена заявка Възложителят уведомява Изпълнителя, относно конкретните дати за провеждане на събитията.
(3) Местата на изпълнение на договора са в съответствие с Техническата спецификация – Приложение № 1 и Техническото предложение – Приложение № 2.
ІІІ. ЦЕНА И НАЧИН НА ПЛАЩАНЕ
Чл. 3. (1) Общата стойност на договора е в размер на ………….. (словом) лева без включен ДДС, съответно ……….. (словом) лева с включен ДДС, съгласно Ценово предложение – Приложение № 3, неразделна част от договора;

(2) В стойността по ал. 1 са включени всички разходи по изпълнение на предмета на поръчката. Цените, посочени в Ценовото предложение са фиксирани и крайни за времето на изпълнение на договора и не подлежат на промяна.
Чл. 4 (1) Плащането се извършва, по банков път, в български лева, след организиране на всяко събитие, на база реален брой участници и след представяне на следните документи:

1. Доклад за предоставените услуги изпълнението на съответното събитие, изготвен от Изпълнителя и представен на Възложителя. Към доклада се прилага списък на участниците в конкретното събитие, с информация за дата, място, име, организация, длъжност, потвърждение за получени материали, информация за обратна връзка. Докладът следва да се утвърди от Възложителя.

2. Предавателно-приемателен протокол за приемане на услугата за съответното събитие, подписани от представители на Възложителя и Изпълнителя.
3. Оригинална фактура
(2) За извършване на плащанията ИЗПЪЛНИТЕЛЯТ предоставя фактури, в описателната част, на които задължително трябва да е включен и следния текст: „Разходът е по проект „Разкажи ми историята – развитие на екипи от експерти за междуинституционално сътрудничество при случаи на деца-жертви или в риск от насилие“, договор №JUST /2015/RDAP/AG/MULT/9748/30.12.2016 г., съфинансиран от Програма „Правосъдие и потребители“ на Европейския съюз.
Чл. 5 (1) Банковата сметка на ИЗПЪЛНИТЕЛЯ е:

Банка:………………………………………....,

Банкова  с/ка  IBAN…………………………, 

BIC…………………………………….............,

Титуляр на сметката:...................................

(2) При промяна на банковата сметка, ИЗПЪЛНИТЕЛЯ се задължава незабно да уведоми за това ВЪЗЛОЖИТЕЛЯ, като му посочи новата си банкова сметка.
Чл. 6 (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите [за [съответния [период/етап] / съответната [дейност/задача]], заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчет и искане за плащане на подизпълнителя в срок до 15 (петнадесет) дни от получаването им, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VII (Предаване и приемане на изпълнението) от Договора, и заплаща възнаграждение за тази част на подизпълнителя в срок до [[…] (словом)] дни от подписването на приемно-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.]] (Включването на клаузи относно директни разплащания с подизпълнители е възможност, предвидена в чл.66, ал. 4 – 8 ЗОП.)
ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 7. ВЪЗЛОЖИТЕЛЯТ има право:

1. да изисква и да получи от ИЗПЪЛНИТЕЛЯ услугите в уговорените срокове, количество и качество;
2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението;
3. да не приеме изпълнението или да приеме частично изпълнението, когато същото или част от него:
а) не отговаря на изискванията на Техническите спецификации, съставляващи Приложение № 1 и/или действащото законодателство или 

б) има съществени недостатъци, които го правят негодно и коригирането им е невъзможно или би го направило безполезно;
4. да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители (когато е приложимо).
Чл. 8. ВЪЗЛОЖИТЕЛЯТ се задължава:

1. да приеме изпълнението на услугите за всяка дейност, когато отговарят на договореното, по реда и при условията на този договор;

2. да заплати на ИЗПЪЛНИТЕЛЯ сумата в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на услугите, предмет на договора, при спазване на относимите изисквания или ограничения съгласно приложимото право;

4. да пази поверителна конфиденциалната информация;

5. да оказва съдействие на ИЗПЪЛНИТЕЛЯ във връзка с изпълнението на този договор, включително и за отстраняване на възникнали пречки пред изпълнението на договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ гаранция за изпълнение, съгласно клаузите на Договора.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 9. ИЗПЪЛНИТЕЛЯТ има право:

1. да получи сума в размера, сроковете и при условията от договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;
Чл. 10. (1) ИЗПЪЛНИТЕЛЯТ се задължава:

1. да предоставя услугите и да изпълнява задълженията си по този договор в уговорените срокове и качествено, в съответствие с договора и приложенията;

2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;
3. Да представи списък на персонала, който ще участва при изпълнението на дейностите по договора – Приложение № 4, неразделна част от договора. 

4. да изпълнява всички законосъобразни указания и изисквания на ВЪЗЛОЖИТЕЛЯ;

5. да пази поверителна конфиденциалната информация, в съответствие с уговореното в договора;  

6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ (освен в случаите и при условията, предвидени в ЗОП) / [да възложи съответна част от услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (ако е приложимо)];

7. да участва във всички работни срещи, свързани с изпълнението на този договор;

8. да не променя състава на персонала, който ще отговаря за изпълнението на услугите, без предварително писмено съгласие от страна на ВЪЗЛОЖИТЕЛЯ. В случай, че по обективни причини се налага промяна на персонала да замени лицето с друго лице, което отговаря на същите изисквания, на които е отговаряло смененото лице.

9. да сключи договор/договори за подизпълнение с посочените в офертата му подизпълнители в срок от 10 (десет) дни от сключване на настоящия Договор. В срок до 10 (десет) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП (ако е приложимо);

10. да спазва действащото законодателство във връзка с изпълнението на дейностите по настоящия договора и отстраняването на всички недостатъци по тях;

11. да съгласува работата на всички участници в екипа, изпълняващ дейностите по настоящия договор и носи пълна отговорност за тяхната работа;

12. да допуска ВЪЗЛОЖИТЕЛЯ и лица, упълномощени от него, както и всички компетентни органи, съгласно действащото законодателство да проверяват или одитират по всяко време документите и сметките, свързани с дейностите по Договора, както и да правят копия по време на и след изпълнение на услугите и да съдейства по всякакъв начин на проверяващите/одитиращи органи.

13. При изпълнението на Договора, ИЗПЪЛНИТЕЛЯТ и неговите подизпълнители е длъжен/са длъжни да спазва[т] всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

(2) Изпълнителят има право/няма право да ползва подизпълнител при изпълнение на договора. (Когато в процедурата изпълнителят е декларирал, че ще ползва подизпълнители при изпълнение на обществената поръчка вместо този текст в договора се изписва следното:
(3) При изпълнение на договора Изпълнителят има право да ползва следните подизпълнители за:  

............................................................................................

(посочват се видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка и предвидените подизпълнители;

(4) Изпълнителят е длъжен да сключи договор за подизпълнение с подизпълнителя/подизпълнителите.

(5) За работата на подизпълнителите Изпълнителят отговаря като за своя работа. 

(6) В срок до три дни от сключването на договор за подизпълнение или на допълнително споразумение към него, или на договор с който се заменя посочен в ал. 3 подизпълнител, Изпълнителят изпраща оригинален екземпляр от договора или допълнителното споразумение на Възложителя).

(7) Изпълнителят и подизпълнителите са длъжни да спазват изискванията на чл. 66 и др. от ЗОП и на чл. 75 и др. от ППЗОП, отнасящи се до подизпълнителите.

VI. ЕКИП НА ИЗПЪЛНИТЕЛЯ

Чл. 11. ИЗПЪЛНИТЕЛЯТ е длъжен да осъществява дейностите - предмет на договора с експертите, предложени в офертата му за участие в обществената поръчка.

Чл. 12. (1) За работата, действията и бездействията на екипа на ИЗПЪЛНИТЕЛЯ, във връзка с изпълнението на договора, ИЗПЪЛНИТЕЛЯТ отговаря като за своя работа, действия и бездействия, както пред ВЪЗЛОЖИТЕЛЯ, така и пред трети лица. ИЗПЪЛНИТЕЛЯТ носи отговорност за качеството на експертите, които предлага на разположение на ВЪЗЛОЖИТЕЛЯ. 

(2) По време на изпълнение на Договора ВЪЗЛОЖИТЕЛЯТ може да поиска замяна, ако прецени, че даден член на екипа работи неефективно или не изпълнява задълженията си по Договора.
(3) При никакви обстоятелства замяната на експерти и привличането на допълнителни експерти (включително и спомагателен персонал) не е основание за искане и получаване на каквото и да е друго допълнително плащане, извън цената по чл. 3, ал. 1.

(4). В случая по ал. 3, ИЗПЪЛНИТЕЛЯТ е длъжен своевременно да осигури нов експерт с опит и квалификация в съответствие с изискванията на документацията за участие. В случаите на неодобрение от ВЪЗЛОЖИТЕЛЯ на предложен експерт, ИЗПЪЛНИТЕЛЯТ предлага на негово място друга кандидатура.
(5) При възникнали допълнителни разходи от подмяната на член на екипа, разходите и отговорността се понасят от ИЗПЪЛНИТЕЛЯ.

Чл.13. При всички дейности, за които е приложимо, ИЗПЪЛНИТЕЛЯТ следва да осигурява публичност и информираност по отношение на финансирането на настоящия договор.
ИЗПЪЛНИТЕЛЯТ следва да използва емблемата на ЕС във всички обяви или публикации, свързани с договора. ИЗПЪЛНИТЕЛЯТ е длъжен да оповести, че договорът е получил финансиране от Европейския съюз (ЕС) Програма „Правосъдие и потребители“ на Европейския съюз. Изготвените материали следва ясно да отразяват финансовия принос на ЕС, спазвайки горните изисквания. Финансовият принос на ЕС следва да бъде ясно демонстриран по подходящ начин при изпълнението на всяка една от дейностите по проекта. Приложението следва ясно да демонстрира ролята на ЕС за изграждането на системата и да визуализира всички изискуеми лога, както и надписите показващи финансовия принос на ЕС.

VII. ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл.14 (1) Приемането на услугите, както и контролът на тяхното изпълнение ще се осъществява съгласно Методически указания за приемане на доставки, услуги и строително – монтажни работи по проекти и програми, финансирани със средствата на ЕС или по други международни споразумения, приети със заповед  № 1013/18.05.2013 г. - Приложение № 6, неразделна част от договора.

(2) Приемането на изпълнението се удостоверява със следните документи:

1. Доклад за предоставените услуги изпълнението на съответното събитие, изготвен от Изпълнителя и представено на Възложителя. Към доклада се прилага списък на участниците в конкретното събитие, с информация за дата, място, име, организация, длъжност, потвърждение за получени материали, информация за обратна връзка. Докладът следва да се утвърди от Възложителя.

2. Предавателно-приемателен протокол за приемане на услугата за съответното събитие, подписани от представители на Възложителя и Изпълнителя.

(3) Документите по ал. 2, т. 1 и т. 2 се изготвят след всяко организирано събитие.
Чл. 15. (1) ВЪЗЛОЖИТЕЛЯТ има право:
1. да приеме изпълнението, когато отговаря на договореното;
2. да поиска преработване и/или допълване на отчетите за всяко проведено събития в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ;
3. да откаже да приеме изпълнението при съществени отклонения от договореното;

IX. ПОВЕРИТЕЛНОСТ НА ДОГОВОРА

Чл. 16. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. [Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от ИЗПЪЛНИТЕЛЯ.]

(2) С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните;

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до съответната страна, всички поделения, контролирани от [него/нея] фирми и организации, всички [негови/нейни] служители и наети от [него/нея] физически или юридически лица, като съответната Страна отговаря за изпълнението на тези задължения от страна на такива лица. 

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Чл. 17. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

X. ГАРАНЦИЯ ЗА ИЗПЪЛНЕНИЕ

Чл. 18. (1) Преди подписване на договора ИЗПЪЛНИТЕЛЯТ представя гаранция за изпълнение в размер на 5 % (пет процента) от общата стойност на договора по чл. 3, ал. 1, без включен ДДС или ………… лв. (словом) лева.

(2) Гаранцията за изпълнение на договора се представя от ИЗПЪЛНИТЕЛЯ под формата на парична сума/банкова гаранция/застраховка, която обезпечава изпълнението чрез покритие на отговорността на ИЗПЪЛНИТЕЛЯ. 
(3) Гаранцията, представена във вид на парична сума, се внася по следната банкова сметка: IBAN: BG09BNBG96613300146201, BIC: BNBGBGSD, БНБ на името на Министерство на вътрешните работи.


(4) Когато ИЗПЪЛНИТЕЛЯТ е представил гаранция за изпълнение под формата на банкова гаранция, тя трябва да е безусловна, неотменяема, в нея да е записан предмета на договора и да е със срок на валидност минимум 60 дни, след крайния срок на договора, когато поръчката не бъде изпълнена в договорения краен срок, Изпълнителят е длъжен да удължи срока на банковата гаранция или да предостави на Възложителя нова банкова гаранция с валидност за периода на изпълнение на договора плюс 60 (шестдесет) дни, не по-късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на ИЗПЪЛНИТЕЛЯ, ВЪЗЛОЖИТЕЛЯТ има право да предяви иск за усвояване на гаранцията в пълен размер. ИЗПЪЛНИТЕЛЯТ предварително съгласува текста на гаранцията на изпълнение, а оригиналът на гаранцията за изпълнение е неразделна част от договора – Приложение № 5. Обслужването на банковата гаранция за изпълнение, таксите и другите плащания по нея, банковите преводи, комисионните, както и поддържането на банковата гаранция за изпълнение за целия период на действие на договора, са за сметка на ИЗПЪЛНИТЕЛЯ.


   (5) Когато ИЗПЪЛНИТЕЛЯТ е представил гаранция за изпълнение под формата на застраховка, която обезпечава изпълнението чрез покритие на отговорността на изпълнителя, ВЪЗЛОЖИТЕЛЯТ следва да бъде посочен като трето ползващо се лице по тази застраховка. ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица. Застраховката не може да бъде използвана за обезпечение на отговорността на ИЗПЪЛНИТЕЛЯ по друг договор. Текстът на застраховката се съгласува с ВЪЗЛОЖИТЕЛЯ. Застраховката следва да е със срок на валидност минимум 60 календарни дни, след крайния срок на договора;Когато поръчката не бъде изпълнена в договорения краен срок, ИЗПЪЛНИТЕЛЯТ е длъжен да удължи срока на предоставената застраховка или да представи на ВЪЗЛОЖИТЕЛЯ нова застраховка с валидност – срокът за изпълнение на поръчката плюс 30 (тридесет) дни, не по-късно от 5 (пет) работни дни преди изтичане срока на застраховката. При непредставяне в посочения срок на документ, удостоверяващ изпълнението на ангажимента от страна на ИЗПЪЛНИТЕЛЯ, ВЪЗЛОЖИТЕЛЯТ има право да предяви иск за усвояване на гаранцията в пълен размер.

(6) ВЪЗЛОЖИТЕЛЯТ освобождава гаранцията за изпълнение, в срок до 30 (тридесет) дни след изпълнение на приключване на изпълнението на последното събитие, без да дължи лихви за периода, през който средствата са престояли законно при него. 

 (8) Гаранцията за изпълнение се усвоява от ВЪЗЛОЖИТЕЛЯ, ако договорът бъде прекратен по вина ИЗПЪЛНИТЕЛЯ, както и при частично, забавено или некачествено изпълнение, констатирано по съответния ред.

(9) Гаранцията за изпълнение се задържа от ВЪЗЛОЖИТЕЛЯ, ако в процеса на неговото изпълнение възникне спор между страните, който е внесен за решаване от компетентен съд – до решаване на спора.

(10) ВЪЗЛОЖИТЕЛЯТ има право да усвоява суми по гаранцията за изпълнение при дължими неустойки от страна на ИЗПЪЛНИТЕЛЯ по договора. 

 (12) Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 10 (десет) дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията да бъде в съответствие с чл. 16, ал. 1 от договора.
XI. НЕПРЕОДОЛИМА СИЛА

Чл. 19. (1) Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

(2) Алинея 1 не се прилага за права или задължения на страните, които са възникнали или е трябвало да бъдат изпълнени преди настъпване на непреодолима сила.

(3) Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то може да бъде преодоляно.

(4) Страната, изпълнението на чието задължение е възпрепятствано от непреодолима сила, е длъжна в тридневен срок писмено да уведоми другата страна за настъпването, съответно – за преустановяване въздействието на непреодолима сила. Тази разпоредба се прилага и в хипотезата на невъзможност за изпълнението на договора като цяло вследствие на непреодолима сила.

(5) При възникване на обстоятелства за непреодолима сила, ИЗПЪЛНИТЕЛЯТ съставя необходимите документи, съгласно действащото законодателство.
(6) Ако след преустановяване въздействието на непреодолима сила страната, която е поискала спирането, не възобнови изпълнението, другата страна изпраща писмено искане за възобновяване на изпълнението, като определя и срок за това, който не може да е по-кратък от 5 (пет) дни.

(7) Ако и след изтичане на срока, определен в известието по ал. 4, страната не възобнови изпълнението на договора, изправната страна има право да прекрати договора и да получи неустойката за неизпълнение на договора, освен в случаите на чл. 306, ал. 5 от Търговския закон.  

(8) Страната, изпълнението на чието задължение е възпрепятствано от непреодолима сила, не може да се позовава на непреодолима сила, ако не е изпълнила задължението си по ал. 4.

XII. ОБМЕН НА ИНФОРМАЦИЯ
Чл. 20. (1) Всички съобщения във връзка с настоящия договор са валидни, ако са направени в писмена форма от упълномощените представители на страните и изпратени на съответните адреси (в т.ч. факс номера). Ако някоя от страните промени адреса си (в т. ч факс номера си), следва незабавно да уведоми другата за направените промени. Съобщенията се считат за връчени и в случай, че има промяна в седалището и адреса на управление на всяка една от страните, ако тя не е уведомила в писмен вид другата страна за промяната.

(2) За дата на съобщението/известието се смята:

1. датата на предаването – при ръчно предаване на съобщението/известието;

2. датата на пощенското клеймо или на обратната разписка – при изпращане по пощата;

3. датата на приемането – при изпращане по факс.

(3) Оперативна кореспонденция може да се извършва по електронен път, като същата е обвързваща за страните, когато са налице данни, че същата е получена от насрещната страна.

XIIІ. ПРЕКРАТЯВАНЕ НА ДОГОВОРА
Чл. 21. Договорът се прекратява:
1. с изпълнение на всички задължения на страните по него;

2. по взаимно съгласие между страните, изразено писмено.

3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 10 (десет) дни от настъпване на невъзможността и да представи доказателства; 

4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5. при условията от ЗИФОДРЮПДРСЛ.

Чл. 22. (1) ВЪЗЛОЖИТЕЛЯТ може да развали едностранно договора, ако в резултат на обстоятелства, възникнали след сключването му, не е в състояние да изпълни задълженията си.

(2) ВЪЗЛОЖИТЕЛЯТ може да прекрати договора с 10 (десет) дневно писмено предизвестие до ИЗПЪЛНИТЕЛЯ, когато са настъпили съществени промени във финансирането, извън правомощията на ВЪЗЛОЖИТЕЛЯ, които той не е могъл да предвиди и предотврати, без да дължи неустойки.

(3) В случаите по ал. 1 и 2 ВЪЗЛОЖИТЕЛЯТ заплаща извършените до момента на прекратяването на договора дейности.

Чл. 23. (1) ВЪЗЛОЖИТЕЛЯТ може да развали договора едностранно, с едноседмично писмено предизвестие, когато ИЗПЪЛНИТЕЛЯТ:

1. забави изпълнението на някое от задълженията си по договора с повече от 10 (десет) дни;

2. не отстрани допуснатите пропуски в работата си в определения от ВЪЗЛОЖИТЕЛЯ срок;

3. системно (три или повече от три пъти) не изпълнява задълженията си по договора;

4. не допуска ВЪЗЛОЖИТЕЛЯТ да упражнява правата си по договора;

5. бъде обявен в неплатежоспособност или когато бъде открита процедура за обявяване в несъстоятелност или ликвидация;

6. изпълнява поръчката с подизпълнител, който не е бил посочен в офертата за участие в процедурата;

7. е извършил промени в състава на обединението (в случай че изпълнителят е обединение);

8. е настъпило някое друго обстоятелство, за което в договора е предвидена възможност за прекратяване.

(2) ВЪЗ ЛОЖИТЕЛЯТ прекратява договора едностранно без предизвестие, когато:
1. е необходимо съществено изменение на договора, което не позволява същия да бъде изменен на основание чл. 116, ал. 1 от ЗОП;

2. поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС.

  (3) В случаите по ал. 1 и 2 ВЪЗЛОЖИТЕЛЯТ не дължи обезщетение за претърпените вреди от развалянето или прекратяването на договора.
Чл. 24. (1) Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този договор, страните ще считат за виновно неизпълнение на съществено задължение на ИЗПЪЛНИТЕЛЯ, когато ИЗПЪЛНИТЕЛЯТ е допуснал съществено отклонение от условията за изпълнение на поръчката, посочени в техническата спецификация и техническото предложение.

(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 25. (1) При прекратяване на договора или след получаване на предизвестие за разваляне на договора, ИЗПЪЛНИТЕЛЯТ трябва да предприеме незабавни действия за приключване и отчитане на изпълненото.
XIV. НЕУСТОЙКИ. ОБЕЗЩЕТЕНИЯ

Чл. 26. При просрочване изпълнението на задълженията по този договор, неизправната страна дължи на изправната неустойка в размер на 0.5% (словом нула цяло и пет на сто) от цената за съответното събитие за всеки ден забава, но не повече от 10 % (словом: десет на сто) от стойността на съответното събитие.

Чл. 27. При констатирано лошо или друго неточно или частично изпълнение на отделно събитие или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответното събитие, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора. 

Чл. 28. При разваляне на договора поради виновно неизпълнение на някоя от страните, виновната страна дължи неустойка в размер на 10 % ( десет на сто) от стойността на съответното събитие, за което е налице виновно неизпълнение.

Чл. 29. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това. 

Чл. 30. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
Чл. 31. Страните запазват правото си да търсят обезщетение за вреди по съдебен ред, ако тяхната стойност е по-голяма от изплатените неустойки по този раздел.
Чл. 32. Ако е в забава за плащане, Възложителят дължи неустойка в размер на законната лихва върху неизплатената в срок сума за всеки просрочен ден.
ХV. ОБЩИ РАЗПОРЕДБИ

Чл. 33. (1) Всички спорове, породени от този договор или отнасящи се до него, или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие чрез преговори или с подписване на двустранно споразумение. 

(2) Ако между страните не бъде постигнато споразумение, спорът се отнася за решаване пред компетентен съд съгласно българското законодателство. 

Чл. 34. Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Чл. 35. За неуредените в настоящия договор въпроси се прилагат разпоредбите на българското законодателство.

Чл. 36. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. 

Чл. 37. Цялата кореспонденция между страните и текстът на съставяните документи за изпълнение на договора са на български език.

Чл. 38. Възложителят и Изпълнителят се съгласяват да определят оторизирани лица по договора, които да осигуряват оперативното му изпълнение, както следва:

1. ИЗПЪЛНИТЕЛЯТ оторизира:………………….. - …………………….., e-mail: ………………, тел.: ……………...

2. ВЪЗЛОЖИТЕЛЯТ определя за оторизирано лице, отговорно за приемането работата по договора: …………….. - …………….",  e-mail: ………………, тел.: ………………………………….....

3. Промяната на оторизирано лице по този член се извършва с писмено уведомление. 

Чл. 39. При промяна на посочени адреси, телефони и други координати и данни, всяка от страните е длъжна да уведоми другата в тридневен срок от настъпване на промяната.
Чл. 40. Настоящият договор може да бъде изменян при условията на чл. 116 от ЗОП.
Чл. 41. Неразделна част от този договор са следните приложения:

1. Технически спецификации – Приложение № 1;

2. Техническо предложение на ИЗПЪЛНИТЕЛЯ – Приложение № 2;

3. Ценово предложение на ИЗПЪЛНИТЕЛЯ – Приложение № 3; 

4. Списък на персонала – Приложение № 4

5. Гаранция за изпълнение – Приложение № 5

6. Методически указания за приемане на доставки, услуги и строително – монтажни работи по проекти и програми, финансирани със средствата на ЕС или по други международни споразумения – Приложение 6.

Този договор се състави и подписа в три еднакви оригинални екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.
	ЗА ВЪЗЛОЖИТЕЛЯ:

...........................................................................

 (име, подпис и печат) 

ДИРЕКТОР НА ИНСТИТУТА ПО ПСИХОЛОГИЯ - МВР

КРИСТИНА НИКОЛАЕВА
...............................

/упълномощен възложител съгл. Заповед № 8121з-880/06.07.2017 г./

Дата на подписване: 

Лице, отговорно за счетоводните записвания

..................................................................

...............................

Дата на подписване: 

	ЗА ИЗПЪЛНИТЕЛЯ:

 .......................................................................

 (име, подпис и печат) 

Посочва се името на изпълнителя, име и фамилия на лицето/лицата, което го представлява и в какво качество.

...............................

Дата на подписване: 

